open-index/open-wikipedia-markdown huggingface dataset:
Mandal prestegjeld

**Mandal prestegjeld**, også benevnt **Ydre Mandall** eller **Halse**, var et prestegjeld tilhørende Mandal prosti i Agder og Telemark bispedømme i Den norske kirke. Det omfattet sogn i tidligere Mandal, nå Lindesnes kommune i Agder fylke, og hovedkirken var Mandal kirke.

## Historikk
*Marnardalr sókn* (norrønt) har sin opprinnelse fra kristningen av landet. Mandal(en) prestegjeld antas å gå tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Da sognepresten i Øvre Mandalen døde, foreslo Jon Simonsen, som var lagmann på Agdesiden ca 1546-75, for øvrigheten, og beskrev "den ringe wilkor" som to sogneprester måtte ha ettersom det var to prestegjeld. Derfor ble de slått sammen til ett prestegjeld med en sogneprest. Da er det med ett *Mandal prestegjeld*, hvilket bestod av Halse hovedsogn med Holum, Øyslebø, Laudal og Harkmark som annekssogn.

Prestegjeldet er i 1620 omtalt i Graagaas som *Mandal Præstegjeld* under Mandals Prouistij, tilhørende Stavanger stift. Det bestod på denne tiden av Halszaa hovedkircke, Haaleim kircke, Øszlebø kircke, Løffdal kircke og Harckmarck kircke. Ved kgl.res. av 6. mai 1682 ble prestegjeldet overført til det nye Christianssands stift.

Det vidløftige prestegjeldet bestod til 1788, da det ble delt slik at Holum prestegjeld med Øyslebø og Laudal annekser ble eget sognekall. Da ble Mandal, Halse og Harkmark værende i Mandal prestegjeld.

Mandal prestegjeld dannet grunnlaget for Halse og Harkmark formannskapsdistrikt, som ble opprettet i 1837.

I 1970 ble Holum sogn tilbakeført til Mandal prestegjeld.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Kirkesogn

Prestegjeldet hadde ved sin avvikling følgende sogn og kirker:
* Mandal
* Harkmark
* Holum

## Kilder
* 

## Referanser
Daphnis hypothous

***Daphnis hypothous*** er en sommerfugl som tilhører familien svermere (Sphingidae). Den ligner på slektningen oleandersvermer (*Daphnis nerii*) og erstatter denne i Sørøst-Asia.

## Utseende
En stor (vingespenn 86–120&nbsp;mm) og kraftig svermer, ganske lik oleandersvermeren men skiller seg fra denne ved at fargen er brunlig med lite eller intet innslag av grønt. **Hodet** og den fremste del av brystet er grå, den bakerste delen av brystet svartbrun med en lysere, gråbrun kileformet flekk. Bakkroppen er brun, de to fremste leddene grønnaktig svarte, det fremste med hvit bakkant. **Forvingen** er mønstret som hos oleandersvermeren, men uten grønnskjær i fargen, og har en lys flekk ved vingespissen som oleandersvermeren mangler. **Bakvingen** er mørkt sjokoladebrun med et bølgete, gulhvitt tverrbånd. **Larven** er grønn med et gul (i den fremre delen) og rød (i den bakre delen) lengdestripe. Under denne stripen sitter det en rekke med avlange, blå flekker. «Hornet» på bakkroppen er rødbrunt.

Daphnis hypothous hypothous MHNT CUT 2010 0 512 Ambon island Indonesia male dorsal.jpg|*Daphnis hypothous hypothous* ♂ 
Daphnis hypothous hypothous MHNT CUT 2010 0 512 Ambon island Indonesia male ventral.jpg|*Daphnis hypothous hypothous* ♂  △
Daphnis hypothous hypothous MHNT CUT 2010 0 291 Ambon island Indonesia female dorsal.jpg|*Daphnis hypothous hypothous* ♀ 
Daphnis hypothous hypothous MHNT CUT 2010 0 291 Ambon island Indonesia female ventral.jpg|*Daphnis hypothous hypothous* ♀ △ 


## Levevis
Den er en rask og utholdende flyger. Larven lever på planter i maurefamilien (Rubiaceae).

## Utbredelse
*D. hypothous* lever fra India og Sri Lanka i vest til Indonesia i øst. Den kan vandre en del og det finnes en del funn fra langt nord for det normale utbredelsesområdet. Det ble en gang funnet et eksemplar i Skottland, men dette hadde trolig klekt fra en puppe som var kommet inn med varer fra India.

## Kilder
* Pittaway, A.R. (2007) Sphingidae of the Western Palearctic http://tpittaway.tripod.com/sphinx/d_hyp.htm
## Eksterne lenker
*
Tarjei Grimsby

**Tarjei W. Grimsby** (født 15. april 1971) er en norsk musiker (trombone)  som har sitt virke innen klassisk og jazz. Han er fast ansatt i Det Norske Blåseensemble, men er også aktiv som frilanser innenfor teater, studio og TV.
Han har vært fast i blåserekken til det norske rockebandet Bigbang og i orkesteret i TV 2-programmet *[[Skal vi danse (TV-program)|Skal vi danse]]*.
Grimsby er mye brukt som solist og har i senere tid også jobbet mye som dirigent. I 2014 var han sammen med saksofonist Knut Risnæs, første mottaker av Frode Thingnæs legat.
I 2016 ble han som første trombonist i Skandinavia, artist for det prestisjetunge trombonemerket Rath.

## Diskografi
### [[Det Norske Blåseensemble]]
**Sketches of Spain* (2007), med Arve Henriksen & Maria Schneider
**[[The Brass from Utopia &ndash; A Frank Zappa Tribute]]* (2013)
**[[Aztec Jazz]]* (2013), med Tom Russell
**[[Into the Void]]* (2014), med Poing, Eivind Buene & Christian Eggen
### Deltar på
* Bigbang: *[[Girl In Oslo EP]]* (2000)
* Bigbang: *[[New Glow EP]]* (2000)
* Bigbang: *[[Clouds Rolling By]]* (2000)
* Bigbang: *[[Girl In Oslo EP (EU)|Girl In Oslo EP]]* (2001)
* Bigbang: *[[Radio Radio TV Sleep]]* (2003)
* Bigbang: *[[Poetic Terrorism]]* (2005)
* Bigbang: *[[Not A Rolling Stone EP]]* (2005)
* Håkon Storm: *[[Matsukaze]]* (2006)
* Torgeir & Kjendisene: *[[Go Harry]]* (2006)
* Bigbang: *[[Too Much Yang]]* (2007)
* Bigbang: *[[Something Special &ndash; The Best of Bigbang]]* (2007)
* Erling Wicklunds storeslem: *[[Live at Lancelot]]* (2008)
* Jono El Grande: *[[Phantom Stimulance]]* (2010)
* Rune Brodahl: *[[Little Brother Out of the Pit]]* (2011)
* Paal Flaata: *[[Wait By the Fire &ndash; Songs of Chip Taylor]]* (2012)
* Frode Alnæs: *[[Envy the Man]]* (2013)
* Chip Taylor: *[[Block Out the Sirens of This Lonely World]]* (2013)
* Michael Wollny Trio: *[[Oslo (Michael Wollny Trio-album)|Oslo]]* (2018)
* TOBB: *Lighthouse* (2018)
Centralbanken for Norge

**Centralbanken for Norge** var en norsk bank med hovedkontor i Kristiania etablert av Centralforeningen for Norges private Banker udenfor Christiania i 1897.

Centralbanken for Norge ble grunnlagt som en fellesbank (avregningskontor og formidler) for forretningsbanker med hovedkontorer utenfor Oslo, som ønsket å delta i den sterke veksten i finansnæringen i byen.

Hovedkontoret i nybarokk ble oppført mellom 1919 og 1922 i Kirkegata 14-16-18 i Kristiania og ble tegnet av 
Waldemar Hansteen og Henrik Bull.

Banken hadde i tiden under og umiddelbart etter første verdenskrig en svært stor omsetning, men utover i 1920-årene gikk det dårligere. I løpet av 1923 ble 20 forretningsbanker og fem sparebanker slått konkurs og satt under offentlig administrasjon, deriblant Centralbanken og Foreningsbanken. Driften opphørte i 1936.

## Referanser

 


## Eksterne lenker
* 
*
La Tchadienne

**La Tchadienne** er Tsjads nasjonalsang. Teksten er skrevet av Louis Gidrol og hans studentgruppe, mens melodien er komponert av Paul Villard. Den har vært landets offisielle nasjonalsang siden uavhengigheten i 1960.

## Tekst

## Referanser
Sjenkursk

**Sjenkursk** (russisk: Шенкурск) er en by i Arkhangelsk oblast i Russland, beliggende på elva Vagas høyre bredd.  Byen hadde .

Sjenkursk ble først nevnt i dokumenter til handelsmenn fra Novgorod i 1315. Ivan den grusomme refererte til stedet som byen *Vaga* og inkluderte det i sin opritsjnina. Stedet bestod på denne tiden av et tømmerfort og var bosted for lokale biskoper.

Fjodor I av Russland ga Sjenkursk til sin svigerbror, Boris Godunov, som testamenterte den til sin egen svigersønn, Johan av Schleswig-Holstein. Romanovene ga distriktet til prins Dmitrij Trubetskoj som hans vottsjina. Ved hans død gikk byen tilbake til kronen. I 1640&ndash;1643 ga tsaren ordre om at en ny festning skulle bygges i Sjenkursk. Katarina den store ga Sjenkursk bystatus i 1780.

## Naturgitte forhold
### Klima



## Demografi
Befolkningsutvikling:
:

## Referanser


## Eksterne lenker
*
Clody Bertola

**Clody Bertola** (født 12. august 1913 București, død 28. desember 2007 samme sted) var en rumensk skuespiller.

Hun kom fra en katolsk familie og gikk på en katolsk kostskole i Paris, hvor hun ble sendt etter farens selvmord. 

Hun studerte ved Teaterkunsthøyskolen i București, og var ansatt ved *Bulandra*-teatret, der hun også spilte i flere stykker som ble regissert av Liviu Ciulei, som var en av hennes tre livspartnere. Hennes første ektemann var Ștefan Constantinescu, en kunstmaler som var 15 år eldre enn henne. Hennes tredje livspartner var den rumenske regissøren Lucian Pintilie.

Hun spilte i 5 filmer, blant annet i *Ciulinii Bărăganului* og i *Felix și Otilia*.

## Heder
* Ordenen *Artistă emerită* («Utmerket kunstner»).
* Ordinul *Meritul Cultural* («Kulturfortjenesteordenen»), 1967

## Litteratur
* Ludmila Patlanjoglu, *La vie en rose cu Clody Bertola*, Humanitas forlaget, București, 1997

## Referanser


## Eksterne lenker
*
André Nieuwlaat

**André Leonard Nieuwlaat** (født 1965) er en norsk tidligere fotballspiller.

## Biografi
André Nieuwlaat har spilt i følgende klubber: Råde IL, Moss FK (1982-85), Drøbak/Frogn (1986), Rosenborg (1987), Drøbak/Frogn (1988), Frigg (1989), Vålerenga (1990), Sprint-Jeløy (1991), Fredrikstad (1992), Ekholt og Vansjø/Svinndal. Han ble toppscorer på Rosenborg i 1987 med ni mål. Han spilte 16 kamper på aldersbestemte landslag, derav sju på U-21 der han scoret ett mål. Han ble Norsk juniormester i 1983 der finalen gikk i Mosjøen mot heimelaget.

Med femten seriemål for Drøbak/Frogn i 1986-sesongen var han 2. divisjons toppscorer. Da Rosenborg kjøpte ham foran 1987-sesongen, var overgangssummen på  kroner klubbrekord for trønderne.

## Referanser




## Eksterne lenker
*
Vekkerklokke

En **vekkerklokke** er en klokke som er laget slik at den avgir en alarm på et forutbestemt tidspunkt. Den primære bruken av klokken er å vekke folk fra søvn, men den kan også brukes som en påminnelse. De tradisjonelle vekkerklokkene har bjeller på toppen som ringer på alarmtidspunket. En enkel batteriklokke lager en summende lyd, og det finnes også moderne vekkerklokker som kan snakke, le eller synge.

## Historie
Den første vekkerklokken ble laget av Levi Hutchins fra New Hampshire i USA i 1787. Den klokken var kun for eget bruk, og den ringte kun klokken 4 om morgenen for å vekke ham. Den franske oppfinneren Antoine Redier var den første som tok patent på en justerbar mekanisk vekkerklokke. Patentet ble tatt ut i 1847.

Det finnes også vekkeklokker som er radiostyrt (RCC).

## Produsenter
Noen produsenter av vekkeklokker er:

* Braun
* Citizen
* Junghans
* Kienzle
* Omega
* Seiko
* Zenith
Mimas christophi

*Mimas christophi* er en sommerfugl som tilhører familien svermere (Sphingidae). Den ligner på den beslektede lindesvermeren (*Mimas tiliae*) og erstatter denne arten i det østligste Asia. Den er meget lik lindesvermeren, men grunnfargen er varmt brun
uten spor av grønnskjær. Larven lever på ulike arter av or, eik, alm og andre løvtrær.

 
Mimas christophi MHNT CUT 2010 0 183 Ussuri, Gornotajosnoje, Russia female dorsal.jpg|*Mimas christophi*  ♀  	
Mimas christophi MHNT CUT 2010 0 183 Ussuri, Gornotajosnoje, Russia female ventral.jpg|*Mimas christophi* ♀ △	

## Kilder
* Pittaway, A.R. (2007) Sphingidae of the Eastern Palearctic http://tpittaway.tripod.com/china/m_chr.htm
## Eksterne lenker
*
Real World Records

**Real World Records** er et plateselskap dannet av Peter Gabriel i 1989. Det fokuserer særlig på artister innen world music. Størsteparten av musikken som utgis av selskapet blir produsert i *[[Real World Studios]]* i Box, Wiltshire, England.

Selskapet var blant de første som ga ut CD-er med videospor.

I USA blir selskapet representert ved Narada Productions, et selskap innen EMI og en del av Blue Note Records.

## Artists
* Afro Celt Sound System
* Ashkhabad
* Ayub Ogada
* Bernard Kabanda
* Big Blue Ball (various artists)
* Charlie Winston
* Creole Choir of Cuba
* Dengue Fever
* Farafina
* Fatala
* Geoffrey Oryema
* Guo Brothers
* Hoba Hoba Spirit
* Johnny Kalsi
* Joi
* Joseph Arthur
* Les Amazones d'Afrique
* Little Axe
* Mamer
* Maryam Mursal
* Nusrat Fateh Ali Khan
* Ozomatli
* Paban Das Baul
* Pan-African Orchestra
* Papa Wemba
* Peter Gabriel
* Portico Quartet
* Rupert Hine
* Samuel Yirga
* Sheila Chandra
* Sevara Nazarkhan
* Spiro
* The Blind Boys of Alabama
* The Imagined Village
* U. Srinivas
* Värttinä
* Yungchen Lhamo

## Referanser

## Eksterne lenker
* 
* 
*
Rebild kommune

**Rebild kommune** er en dansk kommune med 30&nbsp;937 innbyggere (2024) i Region Nordjylland, i Himmerland på Jylland. Administrasjonssenteret er Støvring.

Kommunen ble dannet som helt ny ved sammenslåing av Nørager, Skørping og Støvring kommune i forbindelse med kommunalreformen i 2007 etter forhandlinger og folkeavstemninger i 2005.

I kommunen ligger Thingbæk Kalkminer og Rebild Nationalpark.

## Politikk
### Borgermestre
* Jesper Greth (V) 2022–
* Leon Sebbelin (R) 2014–2021
* Anny Winther (V) 2007–2013

### Kommunalrådet

* 

## Noter

## Referanser


 
 

 
 



## Eksterne lenker
*
Harrison Salisbury

**Harrison Evans Salisbury** (født 14. november 1908 i Minneapolis i Minnesota, død 5. juli 1993) var en USA-amerikansk journalist og fagbokforfatter. Han var avisa *[[The New York Times]]*’ første korrespondent i Moskva etter andre verdenskrig. 

Etter et besøk i Nord-Vietnam i 1966, blei Salisbury den første kjente journalisten i ei større amerikansk avis som uttrykte motstand mot USAs krigføring i Vietnam. Hans gode journalistiske rykte bidrog sterkt til et skifte i medienes holdning til krigen. Han er intervjua i dokumentarfilmen *In the Year of the Pig*. Salisburys holdning til krigen gjorde at han blei sterkt kritisert fra regjeringshold og fra den politiske høyresida. 

Salisbury har skrevet tallrike bøker. Flere av dem har kommet på norsk. 

To ganger, i 1957 og i 1966, mottok han journalistprisen George Polk Award for beste utenriksreportasje.

## Et utvalg bøker
* *American in Russia* (1955) 
* *Behind the Lines – Hanoi* (1967)
* *Orbit of China* (1967, norsk: *I skyggen av Kina*)
* *War Between Russia and China* (1969, norsk: *Krig mellom Sovjet og Kina?*)
* *The 900 Days: The Siege of Leningrad* (1969, norsk: *De 900 dagene – beleiringen av Leningrad*)
* *Black Night, White Snow: Russia's Revolutions 1905-1917* (1978)
* *Russia in revolution 1900-1930* (1978, norsk: *Den russiske revolusjon 1900-1930*)
* *Without Fear or Favor: The New York Times and Its Times* (1980)
* *Journey For Our Times* (sjølvbiografi, 1983)
* *China: 100 Years of Revolution* (1983)
* *The Long March: The Untold Story* (1985, norsk: *Den lange marsjen*) 
* *Tianamen Diary: Thirteen Days in June* (1989)
* *The New Emperors: China in the Era of Mao and Deng* (1992) 
* *Heroes of My Time* (1993)

## Referanser


## Eksterne lenker

* Harrison Salisburys etterlatte papirer ved Columbia University
* Radiointervju med Salisbury
Betta macrostoma

***Betta macrostoma*** er en art i gruppen kampfisker. 
Den er endemisk til Brunei.
Den blir opptil 10&nbsp;cm lang.
Den foretrekker en temperatur mellom 23 og 27&nbsp;°C og en pH mellom 6,5 og 7,4.

*Betta macrostoma* er en munnruger som regnes som vanskelig å drette i fangenskap.
Den krever et akvarium med tettsittende lokk da den er flink til å hoppe, og i tillegg krever varm og fuktig luft over vannflaten.
## Eksterne lenker
*
Richie Havens

**Richie Havens** (dåpsnavn: *Richard Pierce Havens*; født 21. januar 1941 i Brooklyn, død 22. april 2013 i Jersey City) var en amerikansk gitarist, sanger og låtskriver. Hans musikk besto av elementer fra folkrock, soul, funk, og rhythm and blues. Han er best kjent for sin intense og rytmiske gitarstil, ofte i åpen stemming, sjelfylte versjoner av egne og kjente pop- og folkrocksanger. Han åpnet Woodstockfestivalen i 1969 med den akustiske gitarlåten «Motherless Child», hvor han improviserte det kjente refrenget «Freedom... Freedom!».

## Liv og virke
### Woodstock
Hans opptreden på Woodstockfestivalen i 1969 var et vendepunkt i Havens’ karriere som konsertmusiker. Havens ble ropt tilbake til scenen for flere ekstranumre. Etter at han ikke lenger hadde flere nye sanger å spille, begynte han å improvisere en sang basert på den gamle spirituals «Motherless Child» som ble til «Freedom». Den påfølgende filmen om Woodstockfestivalen bidro til at Havens fikk en internasjonal karriere. Han opptrådte også ved Isle of Wight-festivalen samme år, sent i august.

Havens etterlot seg tre barn, fem barnebarn og to oldebarn.

## Diskografi
### Studioalbum

### Konsertalbum

## Referanser


## Eksterne lenker
* 
* 
*
Kargopol

**Kargopol** (russisk: Каргополь) er en by i Arkhangelsk oblast i Russland. Den ligger på begge sider av elva Onega rundt fem kilometer nord for innsjøen Latsja. Byen hadde .

## Historie
Det er uklart når Kargopol ble grunnlagt, men den er først nevnt i kildene i 1146. Den var en handelsstasjon for republikken Novgorod og en av de nordligste permanente slaviske bosetningene. Selv om dokumentasjonen av byens tidligste historie er sparsom, så antas det at Kargopol var det viktigste handelssenteret i Bjarmeland gjennom hele 1200- og 1300-tallet. I 1447 var byen stedet hvor Dmitrij Sjemjaka fant ly for Vasilij II av Moskvas vrede.

Byen ligger på den gamle ruten mellom Moskva og Arkhangelsk (på den tid den eneste russiske havnebyen), og Kargopol ble en av Russlands rikeste byer, spesielt etter at det engelske Muscovy Company startet sin virksomhet midt på 1500-tallet. I de urolige tider i Russland motstod byen en beleiring av polske og litauiske brigader. Opprøreren Ivan Bolotnikov ble henrettet i Kargopol i 1608.

Etter at Russland vant tilbake tilgangen til Østersjøen og St. Petersburg ble grunnlagt, mistet Kargopol sin betydning. Folk fra Kargopol var dog fremdeles aktive i utforskningen av det asiatiske Russland. Alexandr Baranov, den første guvernøren i Russisk Amerika (Alaska), ble født i Kargopol.

## Demografi
Befolkningsutvikling:
:

## Landemerker
I dag er Kargopol en søvnig historisk by ved Kenoozero nasjonalpark. Den er best kjent i Russland for Kargopol-leketøy (*Kargopolskije igrusjki*), som er små, enkle leirfigurer malt i tradisjonell stil.

I byens gullalder på 1600-tallet, ble Kargopol hjemsted for en sterkt lokalisert type russisk middelalderarkitektur. Mange kirker av tre og hvit stein har overlevd i byen og dens nærhet. Den tidligste av disse bygningene er en svartkuplet katedral bygget av dolomitt av folk fra Novgorod og innviet i 1562. Et særmerke ved Kargopols kirker er fine utskjæringer i stein.

## Referanser


## Eksterne lenker
*
Laothoe austauti

***Laothoe austauti*** er en sommerfugl som tilhører familien svermere (Sphingidae). Den ligner på den beslektede ospesvermeren (*Laothoe populi*) og erstatter denne arten i Nord-Afrika. Den er større enn ospesvermeren (vingespenn 95 – 120&nbsp;mm mot 72 – 92&nbsp;mm for ospesvermer) og lysere i fargen, vanligvis med gulbrun grunnfarge, men er ellers meget lik. Larven ligner ospesvermerens bortsett fra at den blir vesentlig større. Den lever på steder der det vokser poppel (*Populus* spp.) og pil (*Salix* spp.), helst langs vassdrag, også i ørkenområder. Den er bare kjent fra Nord-Afrika, der den forekommer i Marokko, Algerie og Tunisia.
## Kilder
* Pittaway, A.R. (2007) Sphingidae of the Western Palearctic http://tpittaway.tripod.com/sphinx/l_aus.htm

## Eksterne lenker
*
Coequosa triangularis

***Coequosa triangularis*** er en sommerfugl som tilhører familien svermere (Sphingidae). Denne australske arten er en av de største svermerne, med et vingespenn på opptil 16&nbsp;cm.

## Utseende
En meget stor (vingespenn 130 – 160&nbsp;mm), brun svermer. De store forvingene har en stor, mørkebrun, trekantet flekk ved fremkanten omtrent midtveis ut, denne er bredt kantet med hvitt. Bakvingene er brunsvarte, hvite ved roten. Den grønne eller gule larven ser ut som om den har hode i begge ender: bakerst har den to store, svarte knøler som ligner en hodekapsel. Den er dekket av korte, bleke pigger («nupper») og mangler det «hornet» de fleste svermerlarver har på bakkroppen.

Coequosa triangularis MHNT Cut 2010 0 361, Sydney, Australia, male, dorsal.jpg|*Coequosa triangularis* ♂  	
Coequosa triangularis MHNT Cut 2010 0 361, Sydney, Australia, male ventral.jpg|*Coequosa triangularis* ♂  △	

## Levevis
Larven lever på ulike busker i familien Proteaceae.

## Utbredelse
Arten har en temmelig begrenset utbredelse, og finnes den nesten bare i det østlige New South Wales.

## Kilder
* Herbison-Evans, D. & Crossley, S. (2005) Caterpillars of Australian Sphingidae https://web.archive.org/web/20071209094141/http://www-staff.it.uts.edu.au/~don/larvae/sphi/triang.html
## Eksterne lenker
*
Aon Center

**Aon Center** er en skyskraper i Chicago i Illinois. Den er med sine 346 meter og 83 etasjer Chicagos tredje høyeste bygning, kun overgått av Willis Tower og Trump International Hotel and Tower. Opprinnelig het den «Standard Oil Building» (på folkemunne *Big Stan*). Bygningen skiftet navn til *Amoco Building* i 1985 i forbindelse med at selskapet skiftet navn. Sitt nåværende navn fikk den i 2001. 

## Se også
* Liste over skyskrapere.
Fylkesvei 2962

**Fylkesvei 2962** går mellom Langangen i Porsgrunn og Skykrysset i Larvik.

Veien var tidligere en del av Europavei 18, før ny motorvei åpnet i 2012.

Strekningen ble opprettet 2019, og består av den tidligere Fylkesvei 30 (Vestfold) og en delstrekning av den tidligere Fylkesvei 30 (Telemark).

## Kommuner og knutepunkter

## Eksterne lenker
* Vegvesenets vegkart 
*
John Sebastian

**John Sebastian** (født 17. mars 1944 i Greenwich Village, New York City, New York i USA) er en amerikansk sanger, gitarist, munnspiller og låtskriver.

Sebastian var sangar og forgrunnsfigur i The Lovin' Spoonful i årene 1965 til 1967, men hadde erfaring med musikk fra før den tid. Han skrev de fleste av gruppens låter, som for eksempel *Daydream* og *Summer in the City* (den siste med tekst skrevet av hans bror). Opptrådte på Woodstockfestivalen i 1969. Etter å ha forlatt Lovin' Spoonful var han aktiv som soloartist og fikk i mai 1976 en listetopp med singelen *Welcome Back* som var signaturmelodi til TV-serien *Welcome Back, Kotter*.

## Diskografi
* *[[John B. Sebastian]]* (1970)    
* *[[Real Live]]* (live) (1971)    
* *[[The Four Of Us]]* (1971)
* *[[Tarzana Kid]]* (1974)
* *[[Welcome Back]]* (1976)
* *[[The Best Of John Sebastian]]* (samleplate) (1989)    
* *[[Tar Beach]]* (1992)
* *[[I Want My Roots]]* (*John Sebastian and the J-Band*) (1996)
* *[[King Biscuit Flower Hour]]* (live 1979) (1996)  
* *[[Chasin' Gus' Ghost]]* (*John Sebastian and the J-Band*) (1999)
* *[[One Guy, One Guitar]]* (live 1981 & 1984) (2001)
* *[[Faithful Virtue: The Reprise Recordings]]* (3-CD box med de fem første albumene + 7 spor til)

## Referanser


## Eksterne lenker
* 
*
Opprustning

**Opprustning** vil vanligvis bety at et land raskt bygger ut sine militære styrker og som begrep er det sterkt knyttet til perioden før første verdenskrig, til 1930-årene og til den kalde krigen. Opprustning blir ofte av omverdenen opplevet som krigsforberedelser, men kan også ha en avskrekkende virkning på motstanderes mulige aggressive ambisjoner.

## Eksempler
### Første verdenskrig
Før første verdenskrig ble begrepet opprustning for eksempel brukt om våpenkappløpet mellom Storbritannia og Tyskland. Tyskland utviklet våpenet sine og det likte ikke den daværende stormakten Storbritannia, så dermed begynte landene med våpenkappløp. Før første verdenskrig var det en rask oppbygging av de militære styrkene i flere sentrale europeiske land som Storbritannia, Tyskland og Frankrike, men også i nøytrale småstater som Sverige.

### Mellomkrigstiden og andre verdenskrig
Etter Tysklands nederlag i første verdenskrig ble det en rask nedbygging av de fleste europeiske lands militære styrker, sikkerhetssituasjonen ble ansett som så god at man valgte å redusere forsvarsbudsjettene kraftig. Etter den nasjonalsosialistiske maktovertakelsen i Tyskland i 1933 begynte Tyskland en massiv militær opprustning, det førte til at andre europeiske nasjoner etterhvert forsøkte å svare med tilsvarende egen militær opprustning.

### Den kalde krigen
Da andre verdenskrig sluttet med Tysklands og Japans nederlag i 1945 ble det en ny og kortvarig nedrustningsperiode inntil den kalde krigen satte inn mot slutten av 1940-tallet og varte til slutten av 1990-tallet.

## Se også
* Beredskap
* Nedrustning
Tysktime

***Tysktime*** (orig: *Deutschstunde*) er gjennombruddsromanen til Siegfried Lenz. Boken kom ut i 1968, og den norske oversettelsen kom ut i 1969. 

Boken handler om maleren Emil Noldes malerforbud under nasjonalsosialistene, om skyld og plikt på bakgrunn av konflikter i tiden med Adolf Hitler.

## Handling
Siggi Jepsen (som forteller historien) er en innsatt ved et fengsel for kriminelle ungdommer, og han blir tvunget til å skrive et essay. I dette essayet beskriver Siggi ungdomstiden i Nazi-Tyskland hvor faren hans, en politimann, forsøker å gjøre sin plikt, selv når han får ordre om å frata sin tidligere barndomsvenn, den ekspresjonistiske maleren Max Nansen, sitt yrke. Denne ordren kom fordi nazistene forbød ekspresjonisme som «degenerert kunst» eller Entartete Kunst, og nazistene fornektet kunstnere som holdt på med denne typen kunst.

Etter slutten av andre verdenskrig blir Jepsen Senior internert for en kortere periode, og deretter reinstallert som politimann i den landlige delstaten Schleswig-Holstein. Men Siggi forsøker samtidig å redde malerier som han tror står i fare for å bli ødelagt. Når faren oppdager hva han holder på med, sørger han for at sønnen (Siggi) blir arrestert for kunst-tyveri. Når Siggi senere blir tvunget til å skrive dette essayet i løpet av sin periode i ungdomsfengslet i nærheten av Hamburg, kommer flere minner fra barndommen til overflaten.

## Referanser
Fylkesvei 211 (Buskerud)

**Fylkesvei 211 (Fv211) i Buskerud** gikk mellom Bromma i Nesbyen og Pletan i Sigdal. Veien var 35,7&nbsp;km lang.

Frem til 2016 hadde veien eget nummer før den ble del av fylkesvei 287.

## Kommuner og knutepunkter

* Hallingdalsvegen fra Bromma mot  i Gol, og mot  Hønefoss i Ringerike

* Flenten

* fra Pletan til  Åmot

## Referanser


## Eksterne lenker
* Vegvesenets vegkart 
* Vegliste Buskerud
Julie Felix

**Julie Felix** (født 14. juni 1938 i Santa Barbara i California i USA, død 22. mars 2020) var en amerikansk folkrockmusiker som ble særlig kjent da hun arbeidet i britisk fjernsyn fra midten av 1960-tallet.

I 1966 ble Felix fast sanger i BBC-TV-programmet *[[The Frost Report]]*, ledet av David Frost. Hun møtte Frost tilfeldig i en heis og ble slik involvert i programmet hans.

På *The Julie Felix Show* hadde gjester som ofte sang sammen med henne. Leonard Cohen debuterte på fjernsyn der. Felix og Cohen ble kjent på Hydra i 1962 da Cohen bodde der. Dette var før Cohen begynte som sanger og han pleide å låne Felix' gitar. Felix medvirket trolig til at Cohen gjorde sanger av diktene sine. Hun besøkte Hydra på en 2 års reise rundt i Europa. Blant annet på Hydra pleide hun å synge sanger mot gratis drikke. Felix skrev lite selv og foretrakk å fremføre andres sanger. Hun medvirket slik til å gjøre Cohens sanger populære i Storbritannia. Oftest fremførte hun Bob Dylans sanger og spilte inn et dobbeltalbum med Dylans materiale. Felix fremførte sanger av Woody Guthrie og Paul Simon. *The Guardian* anser hennes innspilling av Cohens «Hey That’s No Way to Say Goodbye» som en av hennes beste prestasjoner. Hun ble boende lenge i Storbritannia og flyttet tilbake til USA på 1980-tallet, hvor hun ikke var en stjerne som i Storbritannia. En av hennes største suksesser var innspillingen av «El Cóndor Pasa» (også kjent som «If I could» innspilt av Simon & Garfunkel).

Mellom 1968 og 1970 ledet hun egne fjernsynsprogramserier på BBC, som *Once More With Felix*. Hun besøkte Norge tidlig på 1970-tallet og hadde konsert blant annet på Hotel Bellevue i Asker. Hun opptrådte på Isle of Wight festivalen i 1969 rett før Bob Dylan. Hun var i Norge opptrådte til støtte for motstandere av Alta-Kautokeino-utbyggingen.

Faren var musiker i et meksikansk mariachi-orkester. Moren hadde delvis walisisk bakgrunn. Begge foreldrene hadde delvis opphav i den amerikanske urbefolkningen. Som barn lærte hun å spille ukulele og gitar. Felix studerte drama ved UC Santa Barbara og opptrådte på klubber og kafeer. Hun var politiske engasjert og arbeidet blant annet for kvinners rettigheter og mot landminer. Felix hadde et kortvarig forhold til Paul McCartney.

## Referanser


## Eksterne lenker
* 
* 
*
Melanie

**Melanie** er et tysk og engelsk kvinnenavn med gresk opprinnelse. Navnet betyr «mørk, svart».

## Etymologi
*Melanie* er en opprinnelig tysk og engelsk form av *Mélanie*, den franske formen av latinske *Melania*. Navnet er dannet av greske *melania* (gresk: μελαινα), «mørk, svart». *Mindy*, *Melina* og *Melinda* er diminutiver av navnet. 

## Utbredelse
*Mélanie* var vanlig i Frankrike i middelalderen, og *Melanie* ble derfra tatt i bruk i England, men ble senere mindre brukt. *Melanie* er kjent brukt i Norge fra 1837. 

I England og USA ble navnet igjen populært fra 1940-tallet, muligens på grunn av rollefiguren Melanie Wilkes i romanen og filmen *[[Tatt av vinden (film)|Tatt av vinden]]*. I USA og Canada var navnet mest populært i 1960- og 1970-årene.

|}

## Kjente personer med navnet
Personene i listen er ordnet kronologisk etter fødselsår.
* Melanie Klein (1882&ndash;1960), østerriksk-britisk psykoanalytiker
* Melanie Fieldseth (født 1950), norsk teaterviter
* Melanie Phillips (født 1951), britisk journalist
* Melanie Mitchell (født 1953), amerikansk professor
* Melanie Griffith (født 1957), amerikansk skuespiller
* Melanie Ekholdt Huynh (født 1973), norsk overlege
* Melanie Martinez (født 1995), amerikansk sanger
* Melanie Stokke (født 1996), norsk tennisspiller
* Melanie Ender, tysk kunstner

## Referanser


## Eksterne lenker
Korsfestelse (Corpus Hypercubus)

**Korsfestelse (Corpus Hypercubus)** er et maleri malt i 1954 av Salvador Dalí. Det har tilhørt Metropolitan Museum of Art i New York i USA siden 1955. 

## Referanser
Fylkesvei 2930

**Fylkesvei 2930 ** går mellom Rødungstølen og Gullhagen i Ål kommune.

Frem til 2019 hadde veien betegnelsen fylkesvei 244 (Buskerud).

## Kommuner og knutepunkter

## Referanser




## Eksterne lenker
* Vegvesenets vegkart 
*
Kapitulasjon

**Kapitulasjon** (fra latin  «avtaleinngåelse») er en avtale i krigstid for overgivelse av en troppestyrke, en by, deler av et land eller et helt land til fienden.

Kapitulasjon er en ikke uvanlig hendelse i krig. Vanlige vilkår fra den som kapitulerer er ofte sikkerhet for felles eiendom og garanti for religionsfrihet, mens den som kapitulerer vanligvis blir avkrevet et løfte om å ikke benytte våpen etter kapitulasjon.

Artikkel 35 i Haag-konvensjonen av 1899 om lov og skikker knyttet til krig bestemmer at en kapitulasjon avtalt mellom to parter må skje i henhold til reglene om militær ære. Når avtalen er undertegnet må den respekteres av begge parter.

## Eksempler
Kapitulasjonen ved Perevolotsjna 1. juli 1709 var den svenske hærens kapitulasjon til Russland umiddelbart etter slaget ved Poltava under den store nordiske krig.

Kapitulasjonsavtalen 1940 mellom de tyske og norske overkommandoene under andre verdenskrig ble undertegnet 10. juni 1940 i Trondheim.

## Referanser


## Eksterne lenker
*
Herfølge Boldklub

**Herfølge Boldklub** er en dansk fotballklubb som spiller i 1. divisjon. Klubben ble stiftet i 1921 og spiller hjemmekampene sine på Herfølge Stadion i Herfølge, Danmark.

## Meritter
*Dansk ligamester: 2000

## Kjente spillere
*Bjarne Pettersson
*Carsten V. Jensen
*Miklos Molnar
*Steven Lustü
*John Jensen
*Denni Conteh
*Tor Henning Hamre
*Kim Larsen

## Eksterne lenker
* Klubbens offisielle hjemmeside
Bandung (kommune)

**Bandung** er en kommune (kapupaten) i provinsen Jawa Barat eller Vest-Java på Java i Indonesia. Kommunen ligger om lag 100 til 150 km sør for Jakarta og omkranser byen Bandung. Befolkningstallet er på om lag 3&nbsp;000&nbsp;000 og arealet til kommunen er på 3&nbsp;041,1 km². Soreang er administrasjonsby i kapupaten Bandung.
Deilephila rivularis

***Deilephila rivularis*** er en sommerfugl som tilhører familien svermere (Sphingidae). Den ligner sterkt på stor snabelsvermer (*Deilephila elpenor*), som den er nært beslektet med, men kan skilles fra denne på at den rosa fargen er erstattet med kanelbrunt. Den forekommer i områdene rundt Himalaya: Afghanistan, Pakistan og Nord-India. Larvene lever på planteslektene springfrø (*Impatiens*) og *[[Arisaema]].*

## Kilder
* Pittaway, A.R. (2007) Sphingidae of the Western Palearctic http://tpittaway.tripod.com/sphinx/d_riv.htm
## Eksterne lenker
*
Ringkøbing-Skjern kommune

**Ringkøbing-Skjern kommune** er en dansk kommune i Region Midtjylland på vestsiden av Jylland ut mot Nordsjøen. Den har en befolkning på 56&nbsp;348 innbyggere (2023) og administrasjonssenteret ligger i Ringkøbing.
I areal er kommunen Danmarks største.

Ringkøbing-Skjern kommune ble dannet i forbindelse med regionreformen i 2007 og er en sammenslåing av Egvad kommune, Ringkøbing kommune, Skjern kommune, Videbæk kommune og Holmsland kommune.

## Politikk
Ved kommunalvalget 15. november 2005 fikk kommunalbestyrelsen (kommunestyret) Venstreflertall og Venstres Torben Nørregaard ble valgt til borgermester.

### Borgermestre
* Lone Andersen (V) 2026–
* Hans Østergaard (V) 2018–2025
* Iver Enevoldsen (V) 2010–2017
* Torben Nørregaard (V) 2007–2009

### Kommunalrådet

## Noter



## Referanser


 
 


## Eksterne lenker
*
Datarock

**Datarock** er et norsk band fra Bergen som består av Fredrik Saroea og Ketil Mosnes.

## Historie
Bandet ble startet av Saroea og Mosnes sammen med Kevin O'Brien i 2000. De fikk med seg Tom Mæland som fjerdemann, før O'Brien sluttet samme år. Bandet ga ut et par EPer blant annet på Mikal Telles plateselskap Éllet før Meland også forsvant fra bandet. 

Bandets første album, *[[Datarock Datarock]]*, ble gitt ut i 2005 på bandets eget selskap YAP (Young Aspiring Professionals). Sangene «Fa fa fa» fra albumet ble benyttet i en reklamefilm for Coca-Cola, og Apple har brukt både omslaget til og sanger fra *Datarock Datarock* i markedsføringssammenheng for blant annet iPod. For albumet ble nominert til Spellemannprisen 2005 innen elektronika og Alarmprisen 2006 i klubb-kategorien.

I 2007 ga bandet ut oppfølgeralbumet *[[See What I Care]]*, og i 2009 albumet *[[Red (Datarock-album)|Red]]*. For *Red* ble de nominert til Spellemannprisen 2009 i klassen popgruppe.

Gruppa er inspirert av blant annet Talking Heads, Devo og  Happy Mondays. I konsertsammenhenger pleier bandet å ha med ekstra musikere, blant andre Tarjei Strøm fra Ralph Myerz and the Jack Herren Band på trommer.

14. oktober 2009 spilte Fredrik Saroea en intimkonsert under Wikipedia Akademi 2009 der også Jimmy Wales var blant foredragsholderne.

## Medlemmer
* Fredrik Saroea – vokal, gitar, keyboard
* Ketil Mosnes – bass, programmering, keyboard, vokal (2000-2009, 2016-)
* Stig Narve Brunstad – keyboard, perkusjon, vokal (2017-)
* Øyvind Solheim - trommer (2016-)
### Tidligere medlemmer
* Tom Mæland – keyboards (2000 – 2003)
* Kevin O'Brien – vokal (2000)
* Thomas Larssen – bass (2010-2016)
* Tarjei Strøm – trommer (2009-2015)
* Kjetil Møster - keyboard, saksofon, perkusjon, vokal (2009&ndash;2017)

## Diskografi
* *Demo/Greatest Hits* (2002)
* *Computer Camp Love* (2003) EP 5 spor, 12 minutter
* *[[Datarock Datarock]]* (2005)
* *See What I Care* (2007) EP, 5 spor
* *[[Red (Datarock-album)|Red]]* (2009)
* *[[Catcher In the Rye]]* (2010)
* *[[California EP]]* (2011)
* *[[The Musical (Datarock-album)|The Musical]]* (2015)

## Referanser


## Eksterne lenker
* 
* 
* 
* Datarock's Myspace Profile
Eigg

**Eigg** (skotsk-gælisk **; uttales *egg*) er en øy i øygruppen Small Isles Indre Hebridene på vestkysten av Skottland. Eigg ligger sør før øya Skye, og nord for halvøya Ardnamurchan. Øya er ni kilometer fra nord til sør, og fem kilometer fra øst til vest. Med sine 30,49&nbsp;km² Eigg den nest største øya i øygruppa Small Isles, etter Rùm.

Den største bosettinga på Eigg er Cleadale på nordkysten av øya. Den er kjent for sin kvartsstrand, som kalles «den syngende stranden» på grunn av lyden som kommer når man går på den. Det går ferjer fra Galmisdale på sørkysten av øya til Canna, Rùm og Muck, og til Mallaig på fastlandet. Eigg genererer praktisk talt all sin elektrisitet ved å bruke fornybar energi. Midten av øya består av et platå med en myr, som ligger på 400&nbsp;moh. Denne er rik på lundefugl.

Eigg har vært eid av Isle of Eigg Heritage Trust siden 1997, som et fellesskapseierskap; en annen interessent, Scottish Wildlife Trust, forvalter øya som et naturreservat. I april 2019 diskuterte *[[National Geographic]]* øya i en nettartikkel, og estimerte befolkningen til 107 og gjennomsnittlig antall årlige besøkende til 10 000.

## Etymologi

Adomnán, abbed av Iona, kalte øya for *Egea insula* i sin *Vita Columbae* (ca. 700 e.Kr.). Andre historiske navn, flere i kun avvikende skrivemåte, har vært *Ega*, *Ego*, *Ege*, *Egge*, *Egg* og *Eige*. En studie fra 2013 antydet to opphav: gælisk *eig*, som betyr «hakk», eller norrønt *egg* eller *eggjar*, som betyr «en skarp kant på et fjell», benyttet som beskrivelse av terrenget, jord- eller fjellrygg, også kant på land eller i sjøen. Det kommer fra ei indoeuropeisk rot, **ak-*, være skarpt». som i landsbyen Egge i Sogn og Fjordane eller Egge ved Steinkjer. Egge finnes også i flere norske gårdsnavn på Østlandet.

## Referanser


## Litteratur
* Banks, Noel, (1977): *Six Inner Hebrides*. Newton Abbott: David & Charles. ISBN 0-7153-7368-4
* Haswell-Smith, Hamish (2004): ''The Scottish Islands''. Edinburgh: Canongate. ISBN 978-1-84195-454-7.
* Barkham, Patrick (26. september 2017): «This island is not for sale: how Eigg fought back», *The Guardian*. 

## Eksterne lenker
*
Bærums geologi

**Bærums geologi** tilhører Oslofeltet, som strekker seg fra Langesund i sør til Brumunddal i nord. Kolsåsplatået er internasjonalt kjent på grunn av helheten av fossile siluriske sedimenter og permiske lavaer, med ganske horisontalt delte alderslag som også omfatter den sjeldne eruptive bergarten rombeporfyr.

De lavereliggende delene av Bærum i sør ned mot Oslofjorden, består av fossilrike skifere av leirstein og kalkstein fra kambrosilurtiden. Disse skifrene er de eldste bergartene i kommunen og kan sees i de fleste veiskjæringene langs kysten, samt på øyene i øst. På øyene er havbunnssedimentene av skiftevis leir- og kalkstein snudd på høykant og fremstår som båndstrukturer horisontalt i stedet for den opprinnelige vertikale lagdelingen fra før de ble snudd. I det såkalte ortocerkalksteinen kan man finne kremmerhusformete endocerasskall som et ledefossil. Denne bergarten har vært en viktig bygningsstein og råstoff til kalkbrenning i flere hunder år.

I seinkarbon startet dannelsen av Osloriften med vulkanisme. Det var i de vulkansk urolige periodene, blant annet i permtiden, at sedimentære lag ble snudd på høykant der hvor øyene i dag framstår - Kalvøya, Ostøya, Brønnøya og Langåra. I Bærum finnes vulkanske avsetninger av basaltisk lava i Askergruppen blant annet ved Gjettum stasjon. Disse bergartene finnes i brattskrenten opp mot høydeområdene i Oslomarka. Fluider som ble skilt ut fra smeltemassene, og hydrotermal omvandling førte til at tungmetaller ble utfelt fra bergartene, og derfor er det mulig å finne sølv, sink, kobber, bly og jern i Askergruppen. 

Store vulkaner fra permtiden har senere kollapset og ble til bl.a. Bærumskalderaen.

Mektige lavastrømmer fra nord strømmet innover Bærum og sees som markante åser der spesielt Kolsåsplatået ruver i landskapet. Yngre avsetninger danner bare et tynt dekke i Bærum over de vulkanske permbergartene. 

I siste istid ble typisk landskapsformer utformet som drumlin og U-dal. Marin leire utgjør løsmassene opp til et par hundre meter.

## Se også
*Kolsås-Dælivann naturvernområde

## Referanser
Deilephila askoldensis

***Deilephila askoldensis*** er en sommerfugl som tilhører familien svermere (Sphingidae). Den ligner sterkt på liten snabelsvermer (*Deilephila porcellus*), som den er nært beslektet med, men kan skilles fra denne på at den rosa fargen er erstattet med gulbrunt. Den forekommer i Øst-Asia (Øst-Sibir, Kina, Japan og Korea). Larvene lever på en art av villvin (*Vitis amurensis*), og på mjølker (*Epilobium*).

Deilephila askoldensis MHNT CUT 2010 0 499 Ussuri, Gornotajosnoje, Russia - female dorsal.jpg|*D. askoldensis*  ♀	
Deilephila askoldensis MHNT CUT 2010 0 499 Ussuri, Gornotajosnoje, Russia - female ventral.jpg|*D. askoldensis* ♀ △	


## Kilder
* Pittaway, A.R. (2007) Sphingidae of the Eastern Palearctic http://tpittaway.tripod.com/china/d_ask.htm
## Eksterne lenker
*
Grense (andre betydninger)

**Grense** kan være:

* Grense, geografisk ramme for politiske eller juridiske enheter.
**Riksgrense eller landegrense eller nasjonalgrense
**Tollgrense, det samme som nasjonalgrense, med unntak av frihavn og internasjonal lufthavn
**Territorialgrense
**Ulike grenser på havet, se grunnlinje (havrett) og økonomisk sone
* Grense på en skala, som aldersgrense og fartsgrense
* Grenseverdi, verdi som en funksjon nærmer seg.

## Se også
*Grensen
Snabelsvermere

* *[[Deilephila askoldensis]]*
* stor snabelsvermer (*Deilephila elpenor*)
* liten snabelsvermer (*Deilephila porcellus*)
* *[[Deilephila rivularis]]*

**Snabelsvermere** (*Deilephila* spp.) er en slekt av svermere (Sphingidae). Det finnes to arter i Europa og to i Asia. De europeiske artene er rosa, de asiatiske gulbrune på farge. Larvene, som stort sett lever på mjølker (*Epilobium*) og beslektede planter, har store øyeflekker. De to europeiske artene, stor snabelsvermer (*Deilephila elpenor*) og liten snabelsvermer (*Deilephila porcellus*), forekommer begge i Norge, hyppigst på Østlandet.

* *[[Deilephila askoldensis]]* (Oberthür, 1879)
* *[[Deilephila elpenor]]* (Linnaeus, 1758)
* *[[Deilephila porcellus]]* (Linnaeus, 1758) 
* *[[Deilephila rivularis]]* (Boisduval, 1875)


Deilephila askoldensis MHNT CUT 2010 0 499 Ussuri, Gornotajosnoje, Russia - male.jpg| *Deilephila askoldensis* 
Deilephila elpenor MHNT.jpg|*Deilephila elpenor* 
Deilephila porcellus MHNT.jpg|*Deilephila porcellus* 

## Eksterne lenker
*
Nattpåfugløye

**Nattpåfugløye** (*Saturnia pavonia*, kalles også vanlig påfuglspinner) er en sommerfugl som tilhører familien påfuglspinnere (Saturniidae). Den er vanlig over det meste av Norge, særlig på lyngheier. Med sine store øyeflekker på alle fire vinger kan den ikke forveksles med noen annen, norsk sommerfugl. Det er stor forskjell mellom kjønnene, hunnen er stor og grå, den aktive hannen er mye mindre, med rødlige forvinger og gule bakvinger og store, fjærformede antenner. Sommerfuglen flyr i mai – juni. Hunnen flyr om natten, men sitter i ro det meste av tiden og sender ut feromoner, som tiltrekker de dagflygende hannene. Larven er grønn med forgrenede, svarte pigger.

## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider. ISBN 82-995095-1-3

* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-toftsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2

* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/s/saturnia_pavonia.html

* Nettsiden *Norges sommerfugler*: http://www.nhm.uio.no/fagene/zoologi/insekter/norlep/saturniidae/pavonia.html
## Eksterne lenker
*
Naglespinner

**Naglespinner** (*Aglia tau*) er en sommerfugl som tilhører familien påfuglspinnere (Saturniidae). Den er brungul på farge, på alle fire vingene med svarte øyeflekker med en T-formet hvit flekk inni. I Norge finnes den på Sørlandet og ved Oslofjorden, men den er ikke vanlig. Den grønne larven lever på forskjellige løvtrær. Sommerfuglen flyr fra slutten av april til juni, hannen både dag og natt, hunnen bare om natten. 
;*Aglia tau*

Aglia tau MHNT Male Dos.jpg|♂ 
Aglia tau MHNT Male ventre.jpg|♂ △
Aglia tau Femelle dos.jpg|♀  
Aglia tau Femelle ventre.jpg|♀ △ 

; *Aglia tau *f.* melaina*

Aglia tau f. melaina - Moravia Czech Republic - male dorsal.jpg|♂ 
Aglia tau f. melaina - Moravia Czech Republic - male ventral.jpg|♂ △
(MHNT) Aglia tau f. melaina - Moravia Czech Republic - female dorsal.jpg|♀  
(MHNT) Aglia tau f. melaina - Moravia Czech Republic - female ventral.jpg|♀ △ 


## Referanser




## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider. ISBN 82-995095-1-3
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-toftsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/aglia_tau.html
* Nettsiden *Norges sommerfugler*: http://www.nhm.uio.no/fagene/zoologi/insekter/norlep/saturniidae/tau.html

## Eksterne lenker
*
Them

**Them** kan vise til:

* Them kommune i Århus amt, Danmark
* Them (by), en by i Silkeborg kommune, Danmark
* Them (band), et rockeband fra Storbritannia
* "Them", et studioalbum av King Diamond.
Stor påfuglspinner

**Stor påfuglspinner** (*Saturnia pyri*) er en sommerfugl som tilhører familien påfuglspinnere (Saturniidae). Den er Europas største sommerfugl med et vingespenn på opptil 15 cm. Den forekommer i Sør- og Mellom-Europa. Larven lever på forskjellige løvtrær, særlig frukttrær, der den noen ganger kan gjøre skade.


Saturnia pyri 3.jpg| 
Saturnia pyri MHNT dos.jpg|♂  
Saturnia pyri MHNT ventre.jpg|♂ △  


## Bruker [[feromoner]]
Hannene flyr omkring på let etter hunnene, som de finner ved hjelp av sine ekstremt følsomme antenner. Hunnene sitter gjerne i ro, sender ut luktstoffene og venter på at hannene skal dukke opp. Hannens antenne kan reagere på et enkelt molekyl av feromonet, og det antas at en hann kan finne en hunn på opptil 10 km avstand, noe som er viktig for disse vanligvis fåtallige sommerfuglene. Den berømte, franske entomologen Jean-Henri Fabre fant en gang en hunn av stor påfuglspinner, en art han ikke hadde sett i området før. Han plasserte hunnen i et bur i laboratoriet sitt om kvelden, og lot vinduene stå åpne. I løpet av noen timer hadde flere titalls hanner kommet til laboratoriet.
## Eksterne lenker
*
Ikast-Brande kommune

**Ikast-Brande kommune** er en dansk kommune i Region Midtjylland på Jylland. Den har en befolkning på 42&nbsp;540 innbyggere (2023) og administrasjonssenteret er byen Ikast.

Kommunen ble dannet ved sammenslåing av de tidligere kommunene Nørre-Snede kommune, Brande kommune og Ikast kommune som ledd i kommunal- og regionreformen 2005–07.

## Politikk
### Forberedelser til kommunesammenslåingen i 2007
Allerede 15. november 2005 ble kommunalbestyrelsen (kommunestyret) valgt med Carsten Kissmeyer fra Venstre som formann for sammenslåingsutvalget og ny borgermester.

En rekke borgere i Ikast kommune ønsket sammenslåing med Herning kommune i 2005, men ved nærmere undersøkelser dette året ble det konkludert med at kommunen burde slås sammen med Brande og Nørre-Snede. I Klovborg sogn i Nørre-Snede kommune ble det holdt folkeavstemning 24. mai 2005 om en mulig inntreden i den nye Horsens kommune, men flertallet fulgte sin kommune inn i Ikast-Brande kommune.

### Borgermestre
* Ib Boye Lauritsen (V) 2018–
* Carsten Kissmeyer (V) 2007–2017

### Kommunalrådet

## Noter



## Referanser


 


## Eksterne lenker
*
Ikast

**Ikast** er en stasjonsby i den nordlige enden av Ikast-Brande kommune i Midtjylland i Danmark. Byen har 16&nbsp;215 innbyggere (2023). 

Den tidligere romanske kirke i Ikast Kirkeby brant ned i 1904 og ble erstattet av den nåværende Ikast kirke, oppført i 1907 på samme sted.

## Referanser




## Eksterne lenker
*
Favrskov kommune

**Favrskov kommune** er en dansk kommune i Region Midtjylland på østsiden av Jylland. Den har en befolkning på 49&nbsp;408 innbyggere (2023) og administrasjonssenteret ligger i Hinnerup.

Kommunen ble opprettet i forbindelse med kommunalreformen i 2007 og er en sammenslåing av de 
tidligere kommunene Hadsten, Hammel, Hinnerup, Hvorslev og en del av Langå kommune.

Kommunen har fått navn etter Favrskov hovedgård.

Siden 2018 utgis *[[Lokalavisen Favrskov]]* som ukeavis i kommunen.

## Politikk
### Borgermestre
* Lars Storgaard (KF) 2022–
* Nils Borring (S) 2010–2021
* Anders G. Christensen (V) 2007–2009

### Kommunalrådet

## Noter



## Referanser
 

 
 



## Eksterne lenker
*